Tog
Tog on termilise takistuse (kuumuskindlus) ehk soojusisolatsiooni mõõtühik (1 tog = 0,1 RSI). Tekstiilitööstuses kasutatakse ühikut näiteks tekkide soojusisolatsiooni tähistamiseks. Kaubandusvõrgus on saadaval ka nn "kombitekid" – 3,5 togine tekk (kasutamiseks suvel) ja 9,5 togine tekk (kasutamiseks kevadel/sügisel) on omavahel ühendatavad (kasutamiseks talvel). Mõõtühikut kasutatakse ka põrandakatete, näiteks vaipade jms tehnilisel kirjeldamisel.